Document ID: /roh_data/filtered/fineweb-2-filterrobots_roh.jsonl.gz/39245

Sonda ils 29 d’avust vegn il nov president dal cussegl grond, Vitus Dermont, beneventà a Laax cun ina gronda festa. In til atras il vitg e ed in act festiv en ina gronda tenda sper il lai èn planisads. Il davos punct da l’act festiv è ina nova chanzun, che Mario Pacchioli ha cumponì per quest di. Ella sa numna "Laax en milli colurs". Chantada vegn la chanzun da plirs chors indigens ensemen cun uffants e rodund 12 requirents d'asil dal center per requirents d’asil Rustico. Anc avant pauc dapli ch’in onn cumbatteva la vischnanca da Laax encunter quest center. Uss para quai cumbat dad esser a fin. Grondas discussiuns pervia dals requirents d’asil sin tribuna na dat i betg a Laax.
RTR/al